Agdud aqbayli si zman-is ur yufi ara iman-is di tudert, aṭas n tlufa i d-yezgel, lḥif, ccer, rnan-as-d ula d tṛadat, mačči d yiwen i iɛeddan ɣef uqqaruy-is, maca fnan tudertnsen, uzlen yidammen-nsen ɣef dderya-nsen, imi tawacult taqbaylit tesɛedda ayen yuran di twenza-s di ttarbiyya d uselmed n warraw-is, izarfan ulac ula d aɣerbaz ulac, ihi acu n tifrat i d-ufan i wugur-agi d tuɣalin ɣer usnulfu-nsen aseklan, tteklen aṭas ɣef tewsatin yemxalafen deg yisental amadi ttarbiyya ama deguqesser segmi llandigerdan alama wwḍen d ilmeẓyen, tawsit i d-yufraren s waṭas d tamacahut, tettas-d s wudem n wurar d usɛeddi n lweqt, maca iswi-ines d aselmed n temsirin, akken i d-yenna Boulifa: «Arrac n leqbayel ɣur-sen seg wasmi i bdan tikli alama meqqrit wwḍen d ilmeẓyen, acḥal d urar i asen-sḥefḍen imeqqranen »1, akken i d-yella wawal daɣen : «Tasekla n ugrud tella di tuget di tudrin, anda tilawin ttalsent-d timucuha i warrac deg uɛawaz s yiswi n uselmed d usedhu deg yiwen n lawan »2.